stanford-oval/wikipedia huggingface dataset:
Lexovisaurus
Fossiilit

Holotyyppi koostuu osittaisista jäänteistä, joihin kuuluu selkänikamia ja yksi piikki. Piikin sijaintikohdasta ollaan epävarmoja. Koska fossiileita on vähän, piikkien ja levyjen täsmällinen muoto ja järjestys selässä ja hännässä on tuntematon. Rekonstruktiot perustuvatkin muiden stegosaurien piikkien ja levyjen järjestyksiin. Tosin uusien yksilöiden jäänteet Englannista ja Ranskasta saattavat osoittaa, että Lexovisauruksella oli matalia levyjä ensimmäisessä puoliskossa kehoa ja pyöristyneitä piikkejä toisessa puoliskossa. Paleontologit tosin kiistelevät siitä, kuuluvatko näiden yksilöiden jäänteet Lexovisaurukselle.
Lexovisauruksen selkänikamia (ylhäällä) ja piikki (alhaalla) Pariisin luonnontieteellisessä museossa.
Levi Strauss & Co.

| Levi Strauss & Co>  |
| --- | --- |

Osake:  NYSE: LEVI
ISIN:  US52736R1023
Perustettu:  1853
Perustaja:  Levi Strauss
Toiminta-alue:  koko maailma
Toimiala:  tekstiiliteollisuus
Tuotteet:  farkut yms.
Liikevaihto:  5,8 miljardia dollaria (2018)
Tilikauden tulos:  285 miljoonaa dollaria (2018)
Kotisivu:  www.levistrauss.com
Infobox OKVirheellinen NIMI-arvo: 
Levi's-farmarien tuotemerkki.
Levi Strauss & Co. on alkuperäinen farmarihousujen eli denim-kankaasta tehtyjen useimmiten siniseksi värjättyjen housujen kehittäjä. Levi’s on yksi kolmesta suuresta farmarien valmistajasta Leen ja Wranglerin ohella.
Historia

Sanfranciscolaisen kauppiaan Levi Straussin asiakas räätäli Jacob Davis Nevadan Renosta sai 1872 idean vahvistaa farmarihousuja repeämiselle alttiista kohdista kupariniiteillä. Kestävien housujen suosio oli suuri ja Davis tajusi tehneensä tärkeän keksinnön. Davisilla ei ollut varaa hakea patenttia keksinnölleen yksin, joten hän ehdotti yhteistyötä Levi Straussille, ja he hakivat patentin yhdessä. He saivat patentin vuonna 1873 ja tuotanto alkoi ripeästi. Davis vastasi tuotannosta ja Levi Straussin yritys Levi Strauss & Co valmisti housut.
Levi’s-farmarien tunnettu tuotemerkki syntyi 1880-luvun lopussa. Siinä kaksi hevosta yrittää repiä housuja rikki. Tämä kuva painettiin pienelle nahanpalalle ja se kiinnitettiin farmarien vyötäröön.
Levi’s-yhtiön ykkösfarmarien mallinumero oli 501. Halvempi malli oli mallinumeroltaan 201. Muitakin mallinumeroita oli. 
Farmaripuseroiden teon Levi’s aloitti jo 1800-luvulla ja myös niistä tuli menestys.
Kun farmarihousujen patentti meni umpeen 1890 alkoi Yhdysvalloissa tiukka kilpailu eri valmistajien välillä. Levi’s oli jo ehtinyt valloittaa Yhdysvaltain länsirannikon, mutta keskilännen ja itärannikon valloitti Lee.
Levi’s-yhtiön muita tuotemerkkejä on Dockers ja Levi Strauss Signature. Dockers tekee ei-denimkankaisia asuja niin miehille kuin naisille.
Levi Strauss & Co. listautui New Yorkin pörssiin vuonna 1971, mutta 1980-luvun keskivaiheilla Straussien omistajasuku osti osakkeet itselleen ja yhtiöstä tuli taas perheyritys. Vuonna 2019 yhtiö meni uudelleen pörssiin. Ennen tätä listautumista Straussin perheen osuus yrityksen osakkeista oli 59 prosenttia.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.levistrauss.com/
http://www.levi.com/
Leviatan (albumi)

| Leviatan Circle (ex-Falcon) |
| --- | --- | --- |

Studioalbumin tiedot
 Julkaistu: 28. maaliskuuta 2014
 Formaatti: CD, LP
 Tyylilaji: psykedeelinen rock, ambient
 Kesto: 45.59
 Levy-yhtiö: Ektro Records / Full Contact Records
Circlen muut julkaisut
| SSEENNSSEESS 2014 | Leviatan 2014 | Surface 2014 |
Leviatan on vuonna 2014 ilmestynyt Circlen albumi, jonka yhtye julkaisi nimellä Circle (ex-Falcon). Taustalla on kesällä 2013 tapahtunut lyhytaikainen nimenmuutos, jolloin se "vuokrasi" Circlen toiselle yhtyeelle ja otti vuoden loppuun asti käyttöön nimen Falcon (ex-Circle).
Tunnelmaltaan Leviatan on rauhallinen ja lähes akustinen levy. Avauskappaleen "Kuohun" sanoitus on runoilija Pertti Niemisen suomentamaa filosofi Zhuangzin tekstiä teoksesta Joutilaan vaelluksesta (1991). Albumin kansikuva on yhtyeen kitaristin Janne Westerlundin öljyvärimaalaus.
Kappaleet

Kuohu – 6.14
Huone – 5.21
Protectorate – 6.30
Post-Kapitalismus – 3.47
Rakeita – 4.38
Hiekkaristi – 5.13
Haavat – 4.52
Valley – 5.44
Viaton – 3.42
Kokoonpano

Julius Jääskeläinen – kitara
Pekka Jääskeläinen – kitara, busuki
Janne Westerlund – kitara, banjo, laulu
Mika Rättö – kosketinsoittimet, lyömäsoittimet, laulu
Jussi Lehtisalo – basso
Tomi Leppänen – rummut
Lauttajärvi (Virrat, Korpiskylä)

| Lauttajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°23′34″N, 23°46′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Korpisjärveen 
Järvinumero:  35.421.1.029
Mittaustietoja
Pinnankorkeus:  145,3 m  
Rantaviiva:  0,999 km  
Pinta-ala:  4,254 ha  
Saaria:  ei saaria 
 fiLauttajärvi 
Lauttajärvi , tai myös Laattajärvi , on Pirkanmaalla Virroilla Korpiskylän lähellä sijaitseva järvi.
Maantietoa

Järven pinta-ala on 4,3 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 145,3 metriä mpy.
Levi Strauss

| Levi Strauss |
| --- | --- |

Henkilötiedot
Syntynyt: 26. helmikuuta 1829 Buttenheim, Baijeri
Kuollut: 26. syyskuuta 1902 (73 vuotta) San Francisco, Kalifornia, Yhdysvallat
Muut tiedot
Yritys:  Levi Strauss & Co.
Aiheesta muualla
levistrauss.com
Levi Strauss (26. helmikuuta 1829 Buttenheim, Baijerin kuningaskunta – 26. syyskuuta 1902 San Francisco, Kalifornia) oli saksalaissyntyinen yhdysvaltalainen tekstiilitehtailija, joka perusti Levi Strauss & Co. -yhtiön ja aloitti ensimmäisenä maailmassa farmarihousujen eli ”farkkujen” valmistamisen.
Elämäkerta

Levi Strauss (alkuperäiseltä nimeltään Löb Strauß) syntyi vuonna 1829 Buttenheimissä Baijerissa eläneeseen juutalaiseen suurperheeseen. Isän kuoltua Strauss muutti 18-vuotiaana äitinsä ja kahden siskonsa kanssa New Yorkiin töihin kahden veljensä ompelutarvikeyritykseen. Seitsemän vuotta myöhemmin Strauss muutti San Franciscoon ja perusti oman ompelutarvike- ja vaatetusyrityksen, jonka asiakkaina oli vuoden 1849 kultaryntäyksen mainareita. Straussin tukkurikauppa menestyi, ja vaurastunut Strauss rahoitti kaupungin ensimmäisen synagogan perustamista sekä erilaisia hyväntekeväisyyskohteita kuten orpolasten rahastoja.
Vuonna 1872 nevadalainen räätäli Jacob Davis alkoi valmistaa miesten työhousuja Straussilta hankkimistaan kankaista. Hän tarvitsi liikekumppania ja kääntyi tukkurinsa puoleen. Vuonna 1873 he saivat patentin farmarikankaisille työhousuille, joiden taskut oli vahvistettu kuparinapeilla. Kangas värjättiin siniseksi tahrojen piilottamiseksi. Strauss rakennutti oman farmaritehtaan. Näistä Levi's-farkuista yhtiö tuli tunnetuksi, ja ne tekivät Straussista miljonäärin. Hän laajensi yritystoimintaansa seuraavina vuosina ostamalla Mission and Pacific -puuvillatehtaan.
Strauss kuoli 26. syyskuuta 1902 kotonaan San Franciscossa. Hänen sisarenpoikansa seurasi häntä yhtiön johdossa.
Aiheesta muualla

Kuvia tai muita tiedostoja aiheesta Levi Strauss Wikimedia Commonsissa
Liuskamerisinappi

| Liuskamerisinappi |
| --- | --- |
 Cakile maritima subsp. baltica
Tieteellinen luokittelu
Kunta::  Kasvit Plantae
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Merisinapit Cakile
Laji::  maritima
Alalaji::  baltica
Kolmiosainen nimi
 Cakile maritima subsp. baltica  (Jord. ex Rouy & Foucaud) Hyl. ex P.W.Ball  
Infobox OKNimi-testi OK: 
Liuskamerisinappi (Cakile maritima subsp. baltica) on ristikukkaiskasveihin kuuluvan merisinapin alalaji. Se on yksivuotinen, kalju, haarovavartinen ruoho. Möyheät lehdet ovat pariosaisia, lisäksi usein pariliuskaisia. Teriö on sinipunainen tai valkoinen. Erityisesti Pohjanlahden rannikolla esiintyy pieni- ja vaaleateriöisiä yksilöitä.
Liuskamerisinappi on Itämeren alueen kotoperäinen merisinapin alalaji, jota esiintyy lisäksi Pohjanmeren rannikolla Etelä-Norjassa. Suomessa sitä kasvaa luonnonvaraisena koko rannikon matkalla. Muita merisinapin alalajeja Suomessa on tavattu korkeintaan satunnaistulokkaina.
Leaving

| Leaving Skrillex |
| --- | --- | --- |

EP-levyn tiedot
 Äänitetty : 2012–2013
 Julkaistu: 2. tammikuuta 2013
 Tuottaja(t): Skrillex
 Tyylilaji: Dubstep, Electro House, Future garage, Moombahton, Indie dance
 Kesto: 12.42
 Levy-yhtiö: OWSLA
Skrillexin muut julkaisut
| Make It Bun Dem After Hours 2012 | Leaving 2013 | Recess 2014 |
Leaving on yhdysvaltalaisen elekronista musiikkia tekevän Skrillexin kuudes EP, joka julkaistiin alkuvuonna 2013.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Reason | 4.17 |  |  |  |  |  |  |  |
| 2. | Scary Bolly Dub | 3.39 |  |  |  |  |  |  |  |
| 3. | Leaving | 4.46 |  |  |  |  |  |  |  |
Lily Parr

Lilian "Lily" Parr (26. huhtikuuta 1905 – 24. toukokuuta 1978) oli englantilainen jalkapalloilija. Hänet muistetaan parhaiten lancashireläisen Dick, Kerr's Ladies team -naisten jalkapallojoukkueen laiturina. Vuonna 2002 hän oli ainoa naispelaaja, joka valittiin brittiläisen jalkapallon Hall of Fameen sen perustamishetkellä.
Seurajoukkueura

Ensimmäisen maailmansodan aikana Brittein saarilla kasvoi mielenkiinto naisjalkapalloa kohtaan miesten ollessa sotimassa. Dick, Kerr & co ammusyhtiön naisjoukkue oli yksi suosituimmista. Parr liittyi joukkueeseen 14-vuotiaana, ensin laitapuolustajana, mutta kun hänet siirrettiin laitahyökkääjäksi, hän teki heti ensimmäisessä ottelussaan hattutempun ja koko 32 -vuotisella urallaan yli 980 maalia.
Hän oli tuon aikakauden naiseksi huomattavan pitkä (183 cm), ja hänen vasemman jalan laukauksensa oli kovempi kuin monen miespelaajan.
Naisten jalkapallon suosio romahti toisen maailmansodan jälkeen, osasyynä oli se, että FA kielsi sen naisille epäsopivana, mutta Parr jatkoi uraansa vuoteen 1951 Preston Ladiesiksi nimensä muuttaneessa joukkueessaan.
Uran jälkeen

Hän kouluttautui mielisairaanhoitajaksi ja kuoli 73-vuotiaana keuhkosyöpään. Hän oli ketjupolttaja ja huhuttiinkin että hän sai osan palkastaan savukkeina 'Woodpine' -tupakkayhtiöltä
Parr on ensimmäinen naisjalkapalloilija, joka saa patsaan brittiläisen jalkapallon Hall of Fameen Manchesteriin.
Lepsämän koulu

| Lepsämän koulu |
| --- | --- |

Sijainti:  Lepsämäntie 775, 01830 Lepsämä
Koordinaatit:  60.3960°N, 24.6412°E
Tyyppi:  suomenkielinen alakoulu
Rehtori:  Marjut Tenkanen
Luokat:  1–6
Oppilaita:  245
Verkkosivut
Lepsämän koulu on Nurmijärven Lepsämän kylässä toimiva, lähes 250 oppilaan suomenkielinen alakoulu (luokka-asteet 1–6).
Koulun uusi, vuonna 2002 valmistunut puurakennus paloi lokakuussa 2019. Tulipalo on jo toinen lyhyen ajan sisällä sattunut koulupalo Nurmijärvellä toisen tapahtuessa Valkjärven koulussa, ja kumpaakin paloa epäillään tuhopoltoksi. Palohetkellä rakennus oli tyhjä. Kaksi paikkakuntalaista otettiin kiinni tiistaina 3. joulukuuta tuhopoltoista epäiltyinä.
Lexingtonin ja Concordin taistelut

Lexingtonin ja Concordin taistelut olivat Yhdysvaltain vapaussodan ensimmäiset taistelut 19. huhtikuuta 1775. Taistelujen myötä alkoi avoin sota Ison-Britannian ja sen kolmentoista siirtomaan välillä Pohjois-Amerikassa.
Noin 700 brittiarmeijan vakinaista sotilasta määrättiin Francis Smithin johdolla sieppaamaan Massachusettsin miliisin varastoimia sotilastarvikkeita Concordissa. Patriootit olivat saaneet viikkoja ennen määräystä tiedustelutietoja brittien mahdollisista etsintäaikeista, ja he siirsivät melkein kaikki tarvikkeet turvaan. Briteiltä vuosi myös taistelua edeltävänä iltana suunnitelman yksityiskohtia, ja tietoja levitettiin nopeasti miliisin keskuudessa.
Ensimmäiset laukaukset ammuttiin välikohtauksessa Lexingtonissa, jossa brittiarmeijan eteneminen johti alivoimaisen miliisin pakenemiseen. Toinen välikohtaus tapahtui Concordin vanhalla sillalla, missä patriootit taistelivat brittien kolmea komppaniaa vastaan. Brittiarmeijan rivit hajosivat, ja se pakeni taistelualueelta miliisin takaa-ajamana.
Lexingtonin taistelu

Kenraali Thomas Gage oli päättänyt riisua aseista kapinoivan Massachusettsin ja lähetti 700 henkisen sotajoukon luutnantti Francis Smithin johdolla Concordiin ottamaan haltuunsa kapinallisten asevarikon ja pidättämään kapinallisjohtajat Samuel Adamsin ja John Hancockin. Jotta yllätys onnistuisi, brittisotilaiden oli määrä marssia yöllä ääneti Bostonin läpi, soutaa lahden poikki ja edetä Concordiin.
Varotoimista huolimatta heidän liikkeensä havaittiin ja kaksi sanaviejää lähetettiin nopeasti varoittamaan Adamsia ja Hancockia. Toinen sananviejistä oli Paul Revere, joka ratsasti pimeässä antamaan varoitusta. Revere kohtasi matkallaan Charlestonissa kaksi brittisotilasta, jotka yrittivät estää hänen kulkunsa väkivalloin. Revere pääsi pakoon hiuksen hienosti. Reveren päästyä Medfordiin hän herätti paikallisen kapteenin, joka teki hälytyksen miliisille.
Näin Lexingtonissa saatiin varoitus brittijoukkojen tulosta ja miliisit kerääntyivät kaupungin aukiolle odottamaan keskellä yötä brittijoukkojen saapumista. Kapinallisjohtajat kieltäytyivät luovuttamasta aseitaan, jonka jälkeen brittisotilaat avasivat tulen kapinallisia kohden, surmaten kymmenen ja haavoittaen kahdeksaa kapinallista.
Concordin taistelu

Vakavampi yhteenotto sattui samana päivänä brittijoukkojen vetäytyessä Concordista paikallisen miliisin saavuttua. Vetäytyessään kohti Bostonia brittijoukot joutuivat rakennusten sekä aitojen taakse piiloutuneiden kapinallisten tulitukseen.
Taistelun kuluessa miliisin joukot vahvistuivat jatkuvasti, ja ne aiheuttivat raskaita tappioita briteille. Sotaretkikunnan pelasti Lexingtoniin saapuneet vahvistukset Hugh Percyn johdolla. Yhdistynyt 1 300 miehen sotajoukko marssi rankassa tulituksessa takaisin kohti Bostonia ja onnistuneella viivytystaktiikalla pääsi turvaan Charlestowniin.
Brittien sotatoimien luottamuksellisuus ja ripeys eivät olleet sellaisella tasolla, joka olisi mahdollistanut onnistuneen iskun vihamieliselle alueelle, eivätkä he onnistuneet saamaan haltuunsa merkittävästi aseita. Lexingtonin ja Concordin taistelut eivät kuitenkaan rauhoittaneet tilannetta vaan saivat koko Massachusettsin tarttumaan aseisiin. Massachusettsin miliisi miehitti taistelujen seurauksena Bostonin ympäristön ja aloitti kaupungin piirittämisen.
Kulttuurinen vaikutus

Vuonna 1837 Ralph Waldo Emerson kirjoitti tapahtumista runossaan Concordin hymni:
”Karkealla sillalla joka kaartui  tulvivan veden yli, Heidän lippunsa rullattiin auki huhtikuun vienossa tuulessa, Täällä kerran taisteluun valmistautuneet farmarit seisoivat, Ja ampuivat laukauksen, joka kuultiin ympäri maailman.”
Aiheesta muualla

Kuvia tai muita tiedostoja aiheesta Lexingtonin ja Concordin taistelut Wikimedia Commonsissa
Lexingtonin taistelu
Yhdysvaltain vapaussodan miliiseille omistettu patsas, kuvanveistäjänä Daniel Chester French
Leptobunus aureus

| Leptobunus aureus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Lukit Opiliones
Heimo::  Seinälukit Phalangiidae
Suku::  Leptobunus
Laji::  aureus
Kaksiosainen nimi
 Leptobunus aureus  (Cokendolpher, 1761) 
Infobox OKNimi-testi OK: 
Leptobunus aureus on seinälukkien (Phalangiidae) heimoon ja lukkien (Opiliones) lahkoon kuuluva hämähäkkieläin. Lajia tavataan Pohjois-Amerikan valtioista.
Käännös suomeksi
Lebanon

Lebanon on ainakin seuraavien paikkojen nimi:
Lebanon (Connecticut)
Lebanon (Etelä-Dakota)
Lebanon (Illinois)
Lebanon (Indiana)
Lebanon (Kansas)
Lebanon (Kentucky)
Lebanon (Maine)
Lebanon (Missouri)
Lebanon (Nebraska)
Lebanon (New Hampshire)
Lebanon (New Jersey)
Lebanon (New York)
Lebanon (Ohio)
Lebanon (Oregon)
Lebanon (Pennsylvania)
Lebanon (Tennessee)
Lebanon (Virginia)
Lebanon (Wisconsin)
Libanon (engl. Lebanon), valtio Lähi-idässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lebanon”, voi hakea sivunnimihaulla, laajalla sivunnimihaulla tai tekstihaulla.
Llandudno FC

| Llandudno FC |
| --- | --- |

Koko nimi:  Llandudno Football Club
Perustettu:  1878
Kaupunki:  Llandudno
Kenttä:  The Giant Hospitality StadiumCityLlandudno
– kapasiteetti:  1 500
Sarja:  Walesin Valioliiga
Päävalmentaja:  Iwan Williams
Infobox OKNimi-testi OK: 
Llandudno Football Club on jalkapalloseura Llandudnon kaupungista. Seura pelaa kaudella 2018–2019 Walesin korkeimmalla sarjatasolla Walesin Valioliigassa.
Linda Boström Knausgård

Linda Boström Knausgård
Linda Boström Knausgård (s. 15. lokakuuta 1972 Tukholma) on ruotsalainen kirjailija, runoilija ja kolumnisti.
Boström Knausgårdin esikoisteos, runokokoelma Gör mig behaglig för såret, ilmestyi vuonna 1998. Läpimurtoteos, novellikokoelma Grand Mal, ilmestyi vuonna 2011 ja esikoisromaani Helioskatastrofi vuonna 2013. Toinen romaani Tervetuloa Amerikkaan (2017) oli ehdolla August-palkinnon saajaksi.
Boström Knausgårdin äiti on ruotsalainen näyttelijä Ingrid Boström. Hän oli vuosina 2007–2016 naimisissa kirjailija Karl Ove Knausgårdin kanssa, ja heillä on neljä lasta. Karl Ove Knausgårdin romaanisarjassa Taisteluni esiintyy Linda Boström Knausgård -niminen henkilö, jonka Karl Ove Knausgård loi vaimonsa pohjalta. Boström Knausgård on puhunut avoimesti kaksisuuntaisesta mielialahäiriöstään. Hän on käsitellyt saamaansa sähköhoitoa ja sen vaikutuksia autofiktiivisessä teoksessaan Lokakuun lapsi.
Teokset

Gör mig behaglig för såret (runokokoelma) 1998
Grand Mal (novellikokoelma) 2011
Helioskatastrofi.  (Helioskatastrofen, 2013)  Suomentanut Petri Stenman. Like, 2013.  ISBN 978-952-01-0975-2.
Tervetuloa Amerikkaan.  (Välkommen till Amerika, 2017)  Suomentanut Petri Stenman. Like, 2017.  ISBN 978-952-01-1547-0.
Lokakuun lapsi.  (Oktoberbarn, 2019)  Suomentanut Petri Stenman. Like, 2021.  ISBN 978-951-1-35742-1.
Aiheesta muualla

Linda Boström Knausgårdin, Märta Tikkasen ja Juha Itkosen keskustelu Helsinki Lit -tapahtumassa Yle.fi. 12.5.2021.
Maria Schottenius: Hennes kamp är explosiv  5.9.2011. Dagens Nyheter. Viitattu 5.7.2015. (ruotsiksi)
Leave the Door Open

| ”Leave the Door Open” Silk Sonic |
| --- | --- | --- |

Singlen tiedot
 Albumilta: An Evening with Silk Sonic
 Julkaistu: 5. maaliskuuta 2021
 Tekijä(t): Brandon Anderson Brody Brown Dernst Emile II Bruno Mars
 Tuottaja(t): D’Mile, Bruno Mars
 Tyylilaji: R&B
 Kesto: 04.02
 Levy-yhtiö:  Aftermath  Atlantic 
Listasijoitukset
   Britannian singlelista: 20.   Radiolista: 20.   Billboard Hot 100: 1. 
Silk Sonicin muut singlet
|   | ”Leave the Door Open” 2021 | ”Skate” 2021 |
Leave the Door Open on Bruno Marsin ja Anderson .Paakin muodostaman superyhtye Silk Sonicin kappale, joka julkaistiin 5. maaliskuuta 2021 ensimmäisenä singlenä duon esikoisalbumilta An Evening with Silk Sonic. Kappale saavutti singlelistan kärjen Yhdysvalloissa ja sijoittui 20 parhaan joukkoon myös Isossa-Britanniassa. Suomessa single nousi parhaimmillaan radiolistan sijalle 20. Singlen myynti ylitti tuplaplatinalevyrajan Yhdysvalloissa vuoden 2021 elokuussa.
Kappaleen ovat kirjoittaneet Brandon Anderson, Dernst ”D’Mile” Emile II, Bruno Mars ja Brody Brown. Sen tuottivat Bruno Mars ja D’Mile.
Vuoden 2022 Grammy-gaalassa ”Leave the Door Open” voitti vuoden levytyksen, vuoden laulun, parhaan R&B-esityksen ja parhaan R&B-kappaleen palkinnot.
Aiheesta muualla

Kappaleen musiikkivideo YouTubessa
Livre

Wikisanakirjassa on tähän liittyvä sananselitys: .
Livre voi tarkoittaa seuraavia:
livre, vanha rahayksikkö
livre, vanha massan mittayksikkö
LIVRE, portugalilainen ekososialistinen puolue
livre d’artiste on taiteilijakirja
livre d’heures on hartauskirja, erityisesti maalauksin koristeltu käsikirjoitus.
Linda Rantanen

| Linda Rantanen> Henkilötiedot |
| --- | --- |
Ammatti:  toimittaja ja kirjailija
Kirjailija
Äidinkieli: suomi
Tyylilajit:  true crime
Aiheesta muualla
Löydä lisää kirjailijoitaKirjallisuuden teemasivulta
Linda Rantanen on suomalainen toimittaja ja kirjailija. Rantanen työskentelee Iltalehden toimittajana. Hän on kirjoittanut useita rikosaiheisia kirjoja sekä podcasteja.
Vuonna 2020 Rantanen julkaisi Kari Kanalan ja kriminologi Sari Sompin juontaman Uhrien ääni-podcastin, sekä kirjailija Max Seeckin juontaman Elämäntyönä rikos -podcastin. Vuonna 2021 hän teki yhteistyössä rikos- ja oikeustoimittaja Vera Miettisen kanssa ratkaisemattomia suomalaisia katoamisia ja rikoksia käsittelevän Selvittämättömät-podcastin.
Vuoden 2022 aikana Rantanen on julkaissut Supla-audiopalvelussa moniosaisen minisarjan Koodi 081, joka käsittelee Suomessa tapahtuneita kaappaustilanteita.
Kirjat

Musta raivo, Deadline Kustannus 2021[vanhentunut linkki]
Rikosten Rauma, Deadline Kustannus 2021[vanhentunut linkki]
Kun kukaan ei kuule, Deadline Kustannus 2022[vanhentunut linkki]
Rikosten Turku, Deadline Kustannus 2022 (Arkistoitu – Internet Archive)
Jos minä en sinua saa | Deadline Kustannus
Rikosten Rovaniemi | Deadline Kustannus
Minne Jumala ei näe | Deadline Kustannus
Suomalaiset poliisisurmat, Deadline kustannus 2024.
Aiheesta muualla

Linda Rantanen, Iltalehti
Iltalehti, Musta raivo
Laitilan Sanomat, Musta raivo
Länsi-Suomi, Rikosten Rauma
Llallawavis

| Llallawavis |
| --- | --- |
 Taiteilijan näkemys.
 Plioseeni 3,5 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käärmekurkilinnut Cariamiformes
Heimo::  †Hirmulinnut Phorusrhacidae
Alaheimo::  †Mesembriornithinae
Suku::  †Llallawavis  Degrange et al., 2015
Laji::  scagliai
Kaksiosainen nimi
 † Llallawavis scagliai  Degrange et al., 2015 
Katso myös
   Llallawavis Commonsissa 
Infobox OKNimi-testi OK: 
Llallawavis on sukupuuttoon kuollut hirmulintujen heimoon kuuluva lintusuku. Suvun ainoa laji on Llallawavis scagliai. Se eli plioseenillä noin 3,5 miljoonaa vuotta sitten nykyisessä Argentiinassa. Llallawaviksen fossiilit ovat täydellisimmät löydetyt hirmulinnun jäänteet.
Llandaffin hiippakunta

| Llandaffin hiippakunta |
| --- | --- |
 vaakuna

Valtio:   Wales, Iso-Britannia
Uskontokunta:  Walesin kirkko
Piispanistuin:  Llandaff
Tuomiokirkko:  Llandaffin tuomiokirkko
Piispa:  June Osborne
Perustettu:  
 
 Llandaffin hiippakunta 
Infobox OKVirheellinen NIMI-arvo: 
Llandaffin hiippakunta on Walesin kirkon hiippakunta Etelä-Walesissa. Sen alueeseen kuuluu pääosa entisestä Glamorganin alueesta. Sen piispanistuin sijaitsee Llandaffissa, Cardiffin esikaupungissa.
Little Dark Age (kappale)

| ”Little Dark Age” MGMT |
| --- | --- | --- |

Singlen tiedot
 Albumilta: Little Dark Age
 Julkaistu: 17. lokakuuta 2017
 Formaatti: digitaalinen lataus, suoratoisto
 Tekijä(t): Andrew VanWyngarden, Ben Goldwasser
 Tuottaja(t): Dave Fridmann, Patrick Wimberly, MGMT
 Tyylilaji: rock, pop
 Kesto: 04.59
 Levy-yhtiö: Columbia Records
MGMT:n muut singlet
| ”Your Life Is a Lie” 2013 | ”Little Dark Age” 2017 | ”When You Die” 2017 |
Little Dark Age on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen neljänneltä studioalbumilta Little Dark Age 17. lokakuuta 2017. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.
Kappale julkaistiin digitaalisena latauksena ja se tuli myös saataville suoratoistopalvelu Spotifyhyn.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Little Dark Age | 4.59 |  |  |  |  |  |  |  |
|  |  | 4.59 |  |  |  |  |  |  |  |